[bookmark: _GoBack]

· 2023ko martxoaren 13ko 1018/2023 Alkatetza Dekretuaren laburpena:   
« Hezkuntza: Eskola kirola bultzatzeko » dirulaguntzarako 2023ko deialdia (Kultura-politika eta Euskara Arloa).

· Dirulaguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Dirulaguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Deialdi honetako dirulaguntzen onuradunak.

Udalerriko Lehen Hezkuntza, Derrigorrezko Bigarren Hezkuntza eta Batxilergoko ikastetxeei; eta prestakuntza-zikloak ematen dituzten zentroei. Basauri udalerriko ikastetxeetako edo ikasketa-kooperatibetako guraso elkarteek (lehen eta bigarren hezkuntza) ere aurkeztu ahalko dituzte, baldin eta ikastetxeok Bizkaiko Foru Aldundiak eta Ikastolen Elkarteak antolaturiko Eskola Kiroleko txapelketetan parte hartzen dituzten taldeak badituzte.

BAZTER UTZITAKOAK:
Ikasleentzako jarduerak egiten ez dituzten ikastetxeak, elkarteak eta beste.
Ikastetxetik kanpo egiten diren jarduerak, gehienak, eta ikasturtean zehar jarraitutasunik ez dutenak.

Bigarrena. Dirulaguntzaren xedea.

Basauri udalerriko ikastetxeetan eskola kirola bultzatzea.

Hirugarrena. Oinarri arautzaileak.

Kultura-politika eta Euskara arloko dirulaguntzak emateko Oinarriak ete Oinarri arautzaileen Eranskinak onartu ditu 2023ko otsailaren 24ko 0746/2023 Dekretuak; eta 2023ko martxoaren 8ko 47 zenbakidun BAOn argitaratu dira.

Laugarrena. Dirulaguntzaren zenbatekoa.

Dirulaguntza 8.934,77 eurokoa da.

Bosgarrena. Eskabideak aurkezteko epea.

Hilabeteko epea egongo da eskabideak aurkezteko, deialdi hau Bizkaiko Aldizkari Ofizialean argitaratzen den biharamunetik zenbatzen hasita.

Seigarrena. Beste datu batzuk.

Zuriketa egiteko epemuga 2024ko urtarrilaren 31 izango da.


Basauri, 2023ko martxoaren 13a.
Asier Iragorri Basaguren. Alkatea.


